|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  psp@vojvodina.gov.rs | |
| |  |  | | --- | --- | | БРОЈ: 002162038 2025 09419 000 000 000 001 04 007 | ДАТУМ: 06.03.2024. године | | | ДАТУМ: 13.05.2025. године |

На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20, 38/21 и 22/2025), чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/2024), у вези са Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15, 101/16, 35/23, 92/23 и 94/24), тачке 2.1. Покрајинске скупштинске одлуке о програму подршке за спровођење пољопривредне политике и политике руралног развоја за Аутономну покрајину Војводину за 2025. годину („Службени лист АПВ“, број 57/24), покрајински секретар за пољопривреду, водопривреду и шумарствo, доноси

# ПРАВИЛНИК

**О ДОДЕЛИ СРЕДСТАВА ЗА СУФИНАНСИРАЊЕ ИНВЕСТИЦИЈА У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА ЗА НАБАВКУ НОВИХ МАШИНА И ОПРЕМЕ ЗА УНАПРЕЂЕЊЕ ПРИМАРНЕ ПРОИЗВОДЊЕ БИЉНИХ КУЛТУРА У АП ВОЈВОДИНИ У 2025. ГОДИНИ**

**Опште одредбе**

Члан 1.

Правилником о додели средстава за суфинансирање инвестиција у физичку имовину пољопривредних газдинстава за набавку нових машина и опреме за унапређење примарне производње биљних култура у АП Војводини у 2025. години (у даљем тексту: Правилник) прописује се висина и начин доделе средстава, намена средстaва, поступак додељивања средстава, критеријуми за доделу средстава и друга питања значајна за конкурс из Програма подршке за спровођење пољопривредне политике и политике руралног развоја за Аутономну покрајину Војводину за 2025. годину („Службени лист АПВ“, број 57/24), (у даљем тексту: Програм), који је саставни део Покрајинске скупштинске одлуке о програму подршке за спровођење пољопривредне политике и политике руралног развоја за Аутономну покрајину Војводину за 2025. годину („Службени лист АПВ“, број 57/24) на који је сагласност дало Министарство пољопривреде, шумарства и водопривреде број: 003263690 2024 14840 007 000 000 001 од 20.11.2024. године.

Програм из става 1. овог члана усвојила је Скупштина Аутономне покрајине Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен је за његову реализацију.

# Висина средстава

Члан 2.

За реализацију мере предвиђено је укупно **435.000.000,00 динара** за активности:

**Активност 1: Суфинансирање инвестиција у набавку механизације у сектору воће, грожђе и хмељ и опреме за заштиту од временских непогода и елемената потребних за подизање производних засада воћа, винове лозе и хмеља**

**Максималан износ бесповратних средстава** по једној пријави не може бити већи од **4.800.000,00 динара.**

**Минималан износ бесповратних средстава** по једној пријави износи **100.000,00 динара.**

**Активност 2: Суфинансирање инвестиција у набавку конструкција и опреме за биљну производњу у заштићеном простору**

**Максималан износ бесповратних средстава** по једној пријави не може бити већи од **2.310.000,00 динара.**

**Минималан износ бесповратних средстава** по једној пријави износи **100.000,00 динара.**

**Активност 3: Суфинансирање инвестиција у физичка средства пољопривредних газдинстава за набавку опреме - линија у сектору воће, грожђе, поврће и набавку прикључне механизације у сектору поврће и остали усеви**

**Максималан износ бесповратних средстава** по једној пријави не може бити већи од **1.485.000,00 динара.**

**Минималан износ бесповратних средстава** по једној пријави за инвестиције у сектору воће, грожђе и поврће износи **100.000,00 динара, а у сектору остали усеви** износи **300.000,00 динара.**

**Највиши укупни износ бесповратних средстава које подносилац пријаве може да оствари по свим активностима износи 6.500.000,00 динара.**

**Начин доделе бесповратних средстава**

Члан 3.

Средства из члана 2. додељиваће се путем конкурса који се објављује у једним дневним новинама, на интернет страници Покрајинског секретаријата, као и у „Службеном листу АП Војводине“ (у даљем тексту: Конкурс).

Конкурс је отворен до **13.06.2025. године**.

Документација поднета на Конкурс се не враћа.

Подносилац пријаве који није остварио право на бесповратна средства, након поднетог захтева за поврат документације исту може преузети лично.

Средства за подршку инвестиција, према Правилнику и по Конкурсу, додељују се бесповратно.

Бесповратна средства за подршку инвестиција по конкурсу утврђују се у износу **до 60%** од прихватљивих трошкова инвестиције.

За подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, жене носиоци пољопривредних газдинстава, и физичко лице и оснивач правног лица млађи од 40 година, бесповратна средства за подршку инвестиција по овом Правилнику утврђују се у износу **до 70%** од укупних прихватљивих трошкова ивестиције (у случају да правно лице има више оснивача и уколико је само један оснивач старији од 40 година, а други млађи, бесповратна средства утврђују се у износу до 60% од прихватљивих трошкова инвестиције).

Бесповратна средства се утврђују у процентуалном износу од вредности реализоване прихватљиве инвестиције, умањене за износ средстава на име пореза на додату вредност и других неприхватљивих трошкова из члана 5. овог правилника, у складу са посебним прописом којим се уређује расподела подстицаја у пољопривреди и руралном развоју.

За инвестиције за: набавку опреме за заштиту од временских непогода и елемената потребних за подизање производних засада, подизање/набавку жичаних ограда око вишегодишњих засада, набавку система против смрзавања „anti-frost“, подизање и опремање пластеника, Покрајински секретаријат ће путем Пољопривредних стручних и саветодавних служби АП Војводине утврдити затечено чињенично стање на терену - **НУЛТА КОНТРОЛА.**  Уколико су наведене инвестиције започете пре нулте контроле исте се **не прихватају, a пријава ће бити одбачена.**

# Намена бесповратних средстава

Члан 4.

Бесповратна средства намењена су за активности:

**Активност 1: Суфинансирање инвестиција у набавку механизације у сектору воће, грожђе и хмељ и опреме за заштиту од временских непогода и елемената потребних за подизање производних засада воћа, винове лозе и хмеља**

|  |  |  |  |  |  |
| --- | --- | --- | --- | --- | --- |
| рб | Назив инвестиције | Шифра инвестиције | Прихватљива инвестиција | Maксимални износ бесповратних средстава | |
| до 60% | до 70% |
| **Сектор воће, грожђе, хмељ** | | | | | |
| 1. | Набавка опреме за заштиту од временских непогода и елемената потребних за подизање производних засада | 101.4.3 | 1.1.мрежа | 600.000,00 динара/1 ха | 660.000,00 динара/1 ха |
| 1.2.стубови и елементи за воће | 600.000,00 динара/1 ха | 660.000,00 динара/1 ха |
| 1.3. стубови и елементи за хмељ | 450.000,00  динара/1 ха | 500.000,00 динара/1 ха |
| 1.4. стубови и елементи за виноград | 220.000,00  динара/1 ха | 240.000,00  динара/1 ха |
| 2. | Подизање/набавка жичаних ограда око вишегодишњих засада | 101.4.4 | 2.1. набавка стубова и жице за ограду | 220.000,00  динара/1 ха | 240.000,00  динара/1 ха |
| 3. | Набавка бокс палета за транспорт и складиштење производа | 101.4.12 | 3.1. Пластичне бокс палете (до 100 палета,  Запремине 450-690 литара) | 564.000,00 динара | 658.000,00 динара |
| 4. | Набавка опреме за орезивање, дробљење, сечење и уклањање остатака након резидбе воћних врста | 101.4.16 | 4.1. сечке, тарупи, мулчери, косачице,четке за сакупљање грана после резидбе | 660.000,00 | 720.000,00 |
| 5. | Опрема/механизација за заштиту од мраза | 101.4.18 | 5.1. Набавка система против смрзавања „anti-frost“. | 440.000,00 динара/1 ха | 500.000,00 динара/1 ха |
| 5.2. Фростбустер вучни модел | 1.200.000,00 | 1.330.000,00 |
| 5.3. Фростбустер ношени модел | 1.200.000,00 | 1.330.000,00 |
| 5.4. Фростгард | 1.200.000,00 | 1.330.000,00 |
| 6. | Машине за допунску обраду земљишта | 101.4.20 | 6.1. ротофрезе, међуредни култиватори | 550.000,00 | 605.000,00 |
| 7. | Машине за заштиту биља | 101.4.24 | 7.1. атомизери | 950.000,00 | 1.045.000,00 |
| 8. | Машине за убирање односно скидање усева | 101.4.25 | 8.1. тресачи, односно други берачи за воће и винову лозу; машине за скупљање језграстог воћа; покретне платформе за бербу и др. | 660.000,00 | 720.000,00 |

*Подносилац пријаве за Активност 1. може поднети само једну пријаву за једну или више инвестиција.*

**Активност 2: Суфинансирање инвестиција у набавку конструкција и опреме за биљну производњу у заштићеном простору**

|  |  |  |  |  |  |
| --- | --- | --- | --- | --- | --- |
| Р.б. | Назив инвестиције | Шифра инвестиције | Прихватљива инвестиција | Maксимални износ бесповратних средстава | |
| до 60% | до 70% |
| **Сектор поврће и цвеће – производња у заштићеном простору** | | | | | |
| 1. | Подизање и опремање пластеника за производњу поврћа, воћа, цвећа и расадничку производњу | 101.4.2 | 1.1.Изградња комплетног пластеника (алуминијумска или поцинковано-челична конструкција) са вишегодишњом, вишеслојном фолијом. | 1.500,00 динара/м2, максимум 1.500.000,00 динара /пријави | 1.650,00 динара/м2,  максимум 1.650.000,00 динара /пријави |
| 1.2.Изградња комплетног пластеника - челична конструкција са вишегодишњом, вишеслојном фолијом. | 1.200,00 динара/м2, максимум 1.200.000,00 динара /пријави | 1.320,0,00 динара/м2,  максимум 1.320.000,00 динара /пријави |
| 1.3.Вишегодишње, вишеслојне фолије за покривање пластеника, фолије за сенчење и спречавање губитка топлоте, мреже за сенчење пластеника. | 135,00 динара/м2, максимум 175.000,00 динара /пријави | 150,00 динара/м2, максимум 190.000,00 динара /пријави |
| 1.4. Столови за производњу расада (алуминијумски, са кадама и вентилом за пражњење | 5.600,00 динара/м2, максимум 560.000,00 динара /пријави | 6.100,00 динара/м2, максимум 610.000,00 динара /пријави |
| 1.5. Систем за загревање | 1.700,00 динара/кw максимум 680.000,00 динара /пријави | 1.870,00 динара/кw, максимум 750.000,00 динара /пријави |
| 2. | Машине, уређаји и опрема за наводњавање усева | 101.4.28 | 2.1. Систем за наводњавање „кап по кап“ и систем за микрокишњење | 90,00 динара/м2, максимум 90.000,00 динара /пријави | 100,00 динара/м2, максимум 100.000,00 динара /пријави |
| 2.2. систем за фертиригацију | 30.000,00 | 33.000,00 |
| 2.3. систем за филтрирање | 30.000,00 | 33.000,00 |
| 2.4. пумпа за наводњавање | 30.000,00 | 33.000,00 |

*Подносилац пријаве за Активност 2. може поднети само једну пријаву за једну или више инвестиција.*

**Активност 3: Суфинансирање инвестиција у физичка средства пољопривредних газдинстава за набавку опреме - линија у сектору воће, грожђе, поврће и набавку прикључне механизације у сектору поврће и остали усеви**

|  |  |  |  |  |  |
| --- | --- | --- | --- | --- | --- |
| Р.б. | Назив инвестиције | Шифра инвестиције | Прихватљива инвестиција | Maксимални износ бесповратних средстава | |
| до 60% | до 70% |
| **Сектор воће, грожђе, поврће** | | | | | |
| 1. | Набавка опреме-линија за чишћење и прање производа | 101.4.13 | * 1. перилице са аутоматским вагама | 800.000,00 | 880.000,00 |
| * 1. полирке |
| 2. | Набавка опреме - линија за сортирање и калибрирање производа | 101.4.14 | 2.1. калибраторке | 1.000.000,00 | 1.100.000,00 |
| 2.2. класирке |
| 2.3. сортирке |
| 2.4. крцкалице за језграсто воће |
| 3. | Набавка опреме - линија за паковање и обележавање производа (пакерице, опрема за штампање етикета) | 101.4.15 | 3.1. пакерице | 1.000.000,00 | 1.100.000,00 |
| 3.2. опрема за штампање етикета |
| **Сектор поврће** | | | | | |
| 4. | Машине за садњу | 101.4.23 | 4.1. прикључне сејалице | 1.350.000,00 | 1.485.000,00 |
| 4.2. садилице за сетву/садњу поврћа |
| 5. | Машине за заштиту биља | 101.4.24 | 5.1. тракторске прскалице | 800.000,00 | 880.000,00 |
| **Сектор остали усеви** | | | | | |
| 6. | Машине за примарну обраду земљишта | 101.5.1 | 6.1. плугови | 1.350.000,00 | 1.485.000,00 |
| 6.2. подривачи |
| 7. | Машине за допунску обраду земљишта | 101.5.2 | 7.1. култиватори | 1.350.000,00 | 1.485.000,00 |
| 7.2. грубери |
| 7.3. сетвоспремачи | 800.000,00 | 880.000,00 |
| 7.4. дрљаче |
| 7.5. ротоситнилице |
| 7.6. ротофрезе |
| 7.7. ваљкови за послесетвену обраду земљишта |
| 7.8. међуредни култиватори | 600.000,00 | 660.000,00 |
| 7.9 тањираче | 1.350.000,00 | 1.485.000,00 |
| 8. | Машине за ђубрење земљишта | 101.5.3 | 8.1. расипач минералног ђубрива | 600.000,00 | 660.000,00 |
| 9. | Машине за сетву | 101.5.4 | 9.1. сејалице за сетву житарица | 1.350.000,00 | 1.485.000,00 |
| 9.2. сејалице за сетву индустријског, односно крмног биља |
| 10. | Машине за заштиту биља | 101.5.6 | 10.1. тракторске прскалице | 1.000.000,00 | 1.100.000,00 |
| 11. | Машине за транспорт | 101.5.8 | 11.1. приколице | 1.000.000,00 | 1.100.000,00 |
| 12. | Набавка остале опреме | 101.5.9 | 12.1. навигација | 600.000,00 | 660.000,00 |
| 12.2. дронови (у пољопривредној производњи) | 1.000.000,00 | 1.100.000,00 |

*Подносилац пријаве за Активност 3. може поднети само једну пријаву за једну или више инвестиција.*

Члан 5.

Бесповратна средства се не могу користити за:

* + порезе, укључујући и порез на додату вредност;
  + трошкове увоза, царине и шпедиције;
  + плаћање путем компензације и цесије;
  + промет између повезаних лица;
  + новчане, финансијске казне и трошкове парничног поступка;
  + трошкове банкарске провизије;
  + трошкове премера и геодетских снимања;
  + трошкове за куповину половне опреме и материјала;
  + трошкове монтаже опреме;
  + доприносе у натури.

# Право на учешће на конкурсу

Члан 6.

Право на подстицаје остварују лица која су уписана у Регистар пољопривредних газдинстава и налазе се у активном статусу, и то:

# физичко лице:

* + носилац регистрованог пољопривредног газдинства,
  + предузетник носилац регистрованог пољопривредног газдинства.

# правно лице:

* + привредно друштво носилац регистрованог пољопривредног газдинства,
  + земљорадничка задруга носилац регистрованог пољопривредног газдинства,
  + сложена задруга носилац регистрованог пољопривредног газдинства.

1. **верске заједнице, цркве и манастири.**

Право на подстицаје не може да оствари подносилац пријаве који је у претходних 5 година злоупотребио право на подстицаје на конкурсима Покрајинског секретаријата или ако је у претходних 5 година Покрајински секретаријат поврат средства од Корисника средстава остварио судским путем или активирањем средстава обезбеђења.

**Услови за учешће на конкурсу**

Члан 7.

# *Општи услови за све подносиоце пријава*:

1. подносилац пријаве мора бити уписан у Регистар пољопривредних газдинстава у складу са Правилником о начину и условима уписа и вођења регистра пољопривредних газдинстава и налазити се у активном статусу;
2. подносилац пријаве – физичко лице може поднети пријаву уколико у Регистру пољопривредних газдинстава има пријављену радну активност: бави се пољопривредом више од 50% или искључиво пољопривредом. Подносилац пријаве (правно лице и предузетник) може поднети пријаву на конкурс уколико у Изводу о регистрацији привредног субјекта Агенције за привредне регистре има уписану шифру делатности од 01.11 до 01.64 из Уредбе о класификацији делатности ("Службени гласник РС", бр. 54/2010);
3. подносилац пријаве мора имати пребивалиште на територији јединице локалне самоуправе у АП Војводини, односно подносиоци пријаве правна лица морају имати седиште на територији јединице локалне самоуправе у АП Војводини;
4. место реализације инвестиције мора бити на територији јединице локалне самоуправе у АП Војводини;
5. подносилац пријаве мора регулисати доспеле пореске обавезе од стране надлежног органа јединице локалне самоуправе, закључно са 31.12.2024. године;
6. подносилац пријаве мора измирити доспеле обавезе по уговорима о закупу пољопривредног земљишта у државној својини;
7. подносилац пријаве за инвестицију за коју подноси пријаву не сме користити подстицаје по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;
8. подносилац пријаве не сме имати неиспуњених уговорних обавеза према Покрајинском секретаријату за пољопривреду водопривреду и шумарство (у даљем тексту: Секретаријат), као ни према Министарству пољопривреде, шумарства и водопривреде, на основу раније потписаних уговора;
9. подносилац пријаве не сме остварити новчане позајмице од добављача од којег набавља инвестицију која je предмет подстицаја;
10. подносилац пријаве и добављач опреме не могу да представљају повезана лица ‒ у смислу чланa 62. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18, 91/19 и 109/21);
11. плаћање чији је износ већи од 1.000.000,00 са ПДВ-ом мора да се врши на текући рачун добављача. Плаћање се врши искључиво налогом за пренос са наменског рачуна корисника средстава на рачун продавца;
12. прихватају се рачуни за инвестиције реализоване након 01.09.2024. године уколико подносилац пријаве за исте није остварио права на подстицаје;

***Додатни услови за Активност 1: Суфинансирање инвестиција у набавку механизације у сектору воће, грожђе и хмељ и опреме за заштиту од временских непогода и елемената потребних за подизање производних засада воћа, винове лозе и хмеља***

1. парцеле на којима ће се користити опрема и механизација која је предмет инвестиције конкурса морају бити уписане у Регистар пољопривредних газдинстава;
2. подносилац пријаве у Регистру пољопривредних газдинстава мора имати уписану производњу (воће, грожђе, хмељ) у складу са шифарником биљне производње на површини већој од 0,3 ха;
3. у случају када подносилац пријаве није власник катастарских парцела који су предмет инвестиције за коју се подноси захтев, неопходно је да на њима има право закупа, односно коришћења на основу уговора закљученог са закуподавцем физичким лицем или министарством надлежним за послове пољопривреде на период закупа, односно коришћења који не може бити краћи од 31.12.2031. године;
4. подносиоци пријава (више њих) за суфинансирање инвестиција за ограђивање парцеле (за набавку стубова и жице) чије се парцеле наслањају једна на другу, а имају уговор о удруживању, могу поднети пријаву тако да се све парцеле ограђују са спољне стране парцеле без дељења са оградом између њих;
5. подносилац пријаве за набавку жице и ограде за ограђивање парцела у моменту подношења пријаве мора на пријављеним парцелама имати посађен засад (воћњак, виноград, хмељ итд.) који је уписан у Регистар пољопривредних газдинстава;
6. подносилац пријаве за набавку механизације у моменту подношења пријаве мора на пријављеним парцелама имати посађен засад (воћњак, виноград, хмељ итд.) који је уписан у Регистар пољопривредних газдинстава;

***Додатни услови за Активност 2: Суфинансирање инвестиција у набавку конструкција и опреме за биљну производњу у заштићеном простору***

1. парцеле на којима ће се користити опрема која је предмет инвестиције конкурса морају бити уписане у Регистар пољопривредних газдинстава;
2. у случају када подносилац пријаве није власник катастарских парцела који су предмет инвестиције за коју се подноси захтев, неопходно је да на њима има право закупа, односно коришћења на основу уговора закљученог са закуподавцем физичким лицем или министарством надлежним за послове пољопривреде на период закупа, односно коришћења који не може бити краћи од 31.12.2031. године;
3. катастарска парцела уписана у Регистар пољопривредних газдинстава може бити предмет инвестиције само по једној пријави. Уколико има више подносилаца пријава код којих је иста катастарска парцела предмет инвестиције, прихватиће се она пријава са мањим деловодним бројем;

***Додатни услови за Активност 3: Суфинансирање инвестиција у физичка средства пољопривредних газдинстава за набавку опреме - линија у сектору воће, грожђе, поврће и набавку прикључне механизације у сектору поврће и остали усеви***

1. парцеле на којима ће се користити механизација која је предмет инвестиције конкурса морају бити уписане у Регистар пољопривредних газдинстава;
2. подносилац пријаве за инвестиције у Сектору воће, грожђе и поврће, у Регистру пољопривредних газдинстава мора имати уписану производњу (воће, грожђе и поврће) у складу са шифарником биљне производње на површини већој од 0,5 ха;
3. подносилац пријаве за инвестиције у Сектору остали усеви, у Регистру пољопривредних газдинстава мора имати уписану производњу (житарице и индустријски усеви) у складу са шифарником биљне производње на површини већој од 1 ха;
4. у случају када подносилац пријаве није власник катастарских парцела који су предмет инвестиције за коју се подноси захтев, неопходно је да на њима има право закупа, односно коришћења на основу уговора закљученог са закуподавцем физичким лицем или министарством надлежним за послове пољопривреде, на период закупа, односно коришћења који не може бити краћи од 31.12.2031. године. Више од 50 % површина које су у закупу и које су уписане у Регистар пољопривредних газдинстава не смеју бити у закупу краћем од наведеног рока,
5. подносилац пријаве за инвестиције - набавка приколице за транспорт мора извршити регистрацију прикључног возила у складу са прописима којимa се уређује регистрација моторних и прикључних возила;
6. подносилац пријаве за инвестицију – набавка навигације мора имати трактор у власништву;
7. подносилац пријаве за инвестиције набавка опреме-линија за чишћење и прање производа, набавка опреме – линија за сортирање и калибрирање производа и набавка опреме - линија за паковање и обележавање производа, мора имати у власништву изграђен објекат уписан у Катастар непокретности са одговарајућом наменом (објекат за чување и складиштење воћа и поврћа, у складу са посебним прописом којим се уређује класификација објеката). У случају када подносилац пријаве није власник објекта, неопходно је да над њим има право закупа, односно коришћења на основу уговора закљученог са закуподавцем на период закупа, односно коришћења који не може бити краћи од 31.12.2031. године.

# *Додатни услови за предузетнике:*

1. Подносилац пријаве - предузетник мора бити уписан у регистар привредних субјеката и мора да се налази у активном статусу;

# *Додатни услови за правна лица:*

1. подносилац пријаве - правно лице мора бити уписан у регистар привредних субјеката и мора да се налази у активном статусу;
2. према подносиоцу пријаве – правном лицу не сме бити покренут поступак стечаја и/или ликвидације;
3. подносилац пријаве – правно лице мора бити разврстано у микро и мало правно лице у складу са законом којим се уређује рачуноводство;
4. задруге морају имати обављену задружну ревизију.

**Додатни услови за верске заједнице, цркве и манастире**

1. подносилац пријаве мора бити уписан у Регистар цркава и верских заједница у складу са законом којим се уређују цркве и верске заједнице

# Специфични услови за учешће на конкурсу

Члан 8.

Сектор воће, грожђе, хмељ

* Пољопривредна газдинства са прихватљивим инвестицијама до 49.999 евра;
* Пољопривредна газдинства, регистрована у Регистру произвођача садног материјала воћа, винове лозе и хмеља у складу са Законом о садном материјалу („Службени гласник РС“ бр. 18/05 и 30/10) са прихватљивим инвестицијама до 49.999 евра.

Сектор поврће

* Пољопривредна газдинства са прихватљивим инвестицијама до 49.999 евра.

Сектор житарица и индустријских усева

* Пољопривредна газдинства која имају до 49 ha земљишта под житарицама и индустријским усевима;
* Пољопривредна газдинства која имају до 1,99 ha земљишта под хмељем.

Сектор виноградарства

* Пољопривредна газдинства регистрована у Виноградарском регистру у складу са Законом о вину („Службени гласник РС“, бр. 41/09 и 93/12) са највише 1,99 ha винограда на крају инвестиције;
* Пољопривредна газдинства регистрована у Регистру произвођача воћа, винове лозе и садног материјала хмеља у складу са Законом о садном материјалу („Службени гласник РС“ бр. 18/05 и 30/10) са прихватљивим инвестицијама до 49.999 евра.

# Потребна документација

Члан 9.

# *Документација коју достављају сви подносиоци пријава:*

1. образац пријаве (попуњен искључиво на рачунару) са обавезним потписом подносиоца пријаве;
2. фотокопија личне карте или очитана чипована лична карта носиоца пољопривредног регистрованог газдинства или овлашћеног лица у правном лицу;
3. оверени Изводи из Регистра пољопривредних газдинстава (подаци о пољопривредном газдинству, структура биљне производње, не старији од 30 дана);
4. доказ о измиреним доспелим пореским обавезама које су доспеле до 31.12.2024. године за подносиоца пријаве (издато од стране надлежног органа јединице локалне самоуправе пребивалишта, односно седишта подносиоца пријаве, као и надлежног органа локалне самоуправе где се налази предметна инвестиција, уколико се предметна инвестиција налази на територији друге локалне самоуправе у АП Војводини);
5. доказ о измиреним доспелим обавезама за закуп пољопривредног земљишта у државној својини (потврда надлежног органа или фотокопија уговора са Министарством пољопривреде, шумарства и водопривреде и доказ o извршеном плаћању по уговору);
6. за инвестиције чија је вредност иста или већа од 100.000,00 динара без ПДВ-а:
   * може се поднети предрачун са пропратним актом добављача у коме ће бити исказана цена без ПДВ-а, ПДВ и цена са ПДВ-ом, и спецификација опреме која садржи основне карактеристике опреме (коначан оригинал рачун мора бити идентичан предрачуну по износу, спецификацији и добављачу опреме). Уколико добављач није у систему ПДВ мора бити назначено на профактури;
   * изјава добављача да може извршити испоруку предмета инвестиције из предрачуна до 01. септембра 2025. године;
7. за подносиоце пријава који аплицирају путем рачуна:

* уколико је плаћање извршено готовински подноси се само фискални рачун са пропратним актом добављача (плаћање готовински је могуће само уколико је вредност инвестиције мања од 1.000.000,00 динара);
* уколико је плаћање извршено преко текућег рачуна подноси се: оригинал фактура, односно копија електронске фактуре, у складу са законом којим се уређује електронско фактурисање или фискални рачун са пропратним актом добављача у коме ће бити исказана цена без ПДВ-а, ПДВ и цена са ПДВ-ом, појединачно и спецификацијa опреме која садржи основне карактеристике опреме (подаци исказани у обрасцу пријаве морају бити исти као у рачуну) и доказ о извршеном плаћању предметне инвестиције и то извод подносиоца пријаве или извод добављача опреме оверен од стране банке. Уколико добављач није у систему ПДВ мора бити назначено на фактури;
* потписана отпремница за набавку предметне инвестиције или фотокопија потписане отпремнице која је учитана у систем електронских фактура као прилог електронске фактуре;
* фотокопија гарантног листа за опрему, машину или механизацију за коју је у складу са посебним прописима утврђена обавеза издавања гарантног листа, односно фотокопија изјаве добављача да предметна опрема, машина или механизација не подлеже обавези издавања гарантног листа;
* фотокопија уговора о кредиту, уколико је предметна инвестиција набављена путем кредита;
* фотокопија јединствене царинске исправе (уколико је подносилац пријаве директни увозник) - не старије од 01.09.2024. године;

1. изјава 1. подносиоца пријаве који својим потписом потврђује под материјалном и кривичном одговорношћу истинитост и тачност података и даје сагласност за коришћење датих података током процеса провере, плаћања и трајања утврђених обавеза;
2. Изјава 2. подносиоца пријаве који својим потписом потврђује да је упознат са одредбама члана 103. Закона о општем управном поступку („Службени гласник РС“ бр. 18/2016, 95/2018 –аут.тумачење и 2/23 –одлука УС), по којима је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање;

***Додатна документација за Активност 1: Суфинансирање инвестиција у набавку механизације у сектору воће, грожђе и хмељ и опреме за заштиту од временских непогода и елемената потребних за подизање производних засада воћа, винове лозе и хмеља***

1. уговор о удруживању који не може бити краћи од 31.12.2031. године, оверен код нотара (не старији од шест месеци) - за суфинансирање инвестиција за ограђивање парцеле (за набавку стубова и жице) чије се парцеле наслањају једна на другу;

***Додатна документација за Активност 3: Суфинансирање инвестиција у физичка средства пољопривредних газдинстава за набавку опреме - линија у сектору воће, грожђе, поврће и набавку прикључне механизације у сектору поврће и остали усеви***

1. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева), само за инвестиције: набавка опреме-линија за чишћење и прање производа, набавка опреме - линија за сортирање и калибрирање производа, набавка опреме - линија за паковање и обележавање производа (пакерице, опрема за штампање етикета);
2. уговор о закупу или уступању на коришћење предметног објекта закључен са закуподавцем, на период закупа, односно коришћења који не може бити краћи од 31.12.2031. године уколико објекат није у власништву подносиоца пријаве оверен код јавног бележника, само за инвестиције: набавка опреме-линија за чишћење и прање производа, набавка опреме - линија за сортирање и калибрирање производа, набавка опреме - линија за паковање и обележавање производа (пакерице, опрема за штампање етикета);
3. саобраћајна дозвола за трактор, уколико подносилац пријаве аплицира за инвестицију – набавка навигације;

# *Додатна обавезна документација за предузетнике:*

1. извод из Агенције за привредне регистре, с пореским идентификационим бројем;

# *Додатна обавезна документација за правна лица:*

1. извод из Агенције за привредне регистре, с пореским идентификационим бројем;
2. потврда Агенције за привредне регистре о томе да над правним лицем није покренут поступак стечаја и/или ликвидације;
3. потврда да је правно лице разврстано у микро или мало правно лице, у складу са Законом о рачуноводству („Службени гласник РС“, број 73/2019 и 44/21-др.зак.). Потврду може да изда књиговођа;
4. за задруге потврду овлашћеног Ревизијског савеза да задруга послује у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом о задругама;

**Додатна обавезна документација за верске заједнице, цркве и манастире**

1. Решење о упису Регистар цркава и верских заједница у складу са законом којим се уређују цркве и верске заједнице,и доказ пореским идентификационим бројем;

***Документација коју достављају подносиоци пријаве опционо***

1. фотокопија дипломе пољопривредног факултета или сведочанство средње пољопривредне школе (уколико подносилац пријаве нема диплому наведених институција, није потребно достављати другу документацију);
2. потврда о чланству у земљорадничкој задрузи издата од стране Агенције за привреднe регистре или документ преузет са портала АПР;
3. фотокопија сертификата за органску производњу или сертификата о заштићеном географском пореклу;
4. фотокопија важеће потврде о извршеној контроли плодности земљишта које је предмет инвестиције, не старија од 01.01.2022. године.

Подносилац пријаве треба да се изјасни на обрасцу који је саставни део пријаве о томе да ли ће документацију наведену **под тачком 4.,** прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

**Образац пријаве на конкурс**

Члан 10*.*

1. Пријава на конкурс у органу, служби или организацији садржи:
2. Опште податке о подносиоцу пријаве,
3. Податке о локацији,
4. Податке о намени средства,
5. Податке о рачуну/предрачуну који се прилаже уз образац пријаве.
6. [Образац пријаве](http://we2.cekos.com/ce/servlet/pdf-document?17884701-01.pdf) чини саставни део овог Правилника.

**Начин подношења пријаве**

Члан 11.

Пријаву са потребном документацијом могу доставити:

**Физичко лице,** носилац регистрованог пољопривредног газдинства:

- путем поште на адресу органа,

- лично у Писарници покрајинских органа управе, или

- електронским путем – дигитална платформа АгроСенс АПВ.

Ако се пријава подноси путем поште или лично у Писарници покрајинских органа управе, документација се доставља у једном штампаном примерку као и у електронској верзији **на УСБ-у искључиво у ПДФ-у** (сваки приложени документ мора имати тачан назив нпр. Лична карта, Подаци о пољопривредном газдинству, Уговор и сл.)

**Предузетници, правна лица, верске заједнице, цркве и манастири - носиоци регистрованог пољопривредног газдинства:**

- електронским путем – дигитална платформа АгроСенс АПВ.

За пријаве које се подносе електронским путем, на месту које је предвиђено за потпис уноси се електронски потпис. Документација се прилаже искључиво у ПДФ-у.

Упутство о начину подношења електронске пријаве и електронском општењу између органа и подносиоца пријаве саставни је део овог Правилника и објављен је на интернет страници органа

**Шифра пријаве**

Члан 12.

Приликом уноса пријаве у информациони систем за обраду пријава Покрајинског секретаријата - Агро Сенс, пријава добија шифру под којом подносилац пријаве учествује у даљем поступку.

Подносилац пријаве се обавештава о додељеној шифри путем електронског сандучета.

**Поступање с пријавама**

Члан 13.

Oбразац пријаве се у целости попуњава искључиво на рачунару.

Oбразац пријаве може да се попуњава и на ћириличном и на латиничном писму с тим да назив привредног субјекта мора бити попуњен истим писмом којим је регистрован у Агенцији за привредне регистре.

У пријавни образац морају бити унети сви тражени подаци, а уколико пријавни образац не садржи обавезне податке у делу Општи подаци о подносиоцима пријаве и Подаци о локацији улагања - пријава ће бити одбачена.

Уколико уз пријаву ниje приложенa сва тражена документација, Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак, а за осталу документацију подносилац пријаве ће бити позван, путем е-сандучета, да је допуни у року од осам (8) дана од дана пријема позива.

Уколико подносиоци непотпуних пријава у року из претходног става не допуне документацију, пријава ће бити одбачена.

Пријаве које су допуњене биће разматране тек након достављања документације која је тражена позивом из става 4. овог члана.

Сва обавештења, решења и друга акта секретаријат доставља у електронско сандуче подносиоца пријаве.

# Критеријуми за доделу бесповратних средстава

Члан 14.

Комисија даје предлог за доделу бесповратних средстава на основу поднете документације и критеријума:

|  |  |  |  |
| --- | --- | --- | --- |
| рб | Тип критеријума за избор | Да/не | бодови |
|  | Власништво поседа - пољопривредно земљиште и објекти у употреби - у закупу | да | 10 |
|  | Власништво поседа - пољопривредно земљиште и објекти у употреби - у власништву | да | 20 |
|  | Датум прве регистрације РПГ - више од 3 године | да | 5 |
|  | Досадашње коришћење средстава Покрајинског секретаријата за пољопривреду,водопривреду и шумарство у последње три године | не | 10 |
|  | Досадашње коришћење средстава Покрајинског секретаријата за пољопривреду,водопривреду и шумарство у последње три године | да | 5 |
|  | Корисник је задруга или члан задруге (земљорадничка, воћарска, виноградарска) | Да | 10 |
|  | Корисник је сертификован за органску производњу и/или производи сировину или готов производ са географским пореклом | Да | 10 |
|  | оцена одрживости инвестиције - ниска | Да | 10 |
|  | оцена одрживости инвестиције - средња | Да | 20 |
|  | оцена одрживости инвестиције - висока | Да | 30 |
|  | Степен развијености општине - изнад републичког просека | да | 5 |
|  | Степен развијености општине - од 80 до 100% од републичког просека | да | 10 |
|  | Степен развијености општине - од 60 до 80% од републичког просека | да | 15 |
|  | Степен развијености општине - испод 60% од републичког просека | да | 20 |
|  | Подносилац захтева је жена | Да | 5 |
|  | Подносилац захтева је лице млађе од 40 година | Да | 10 |
|  | Пребивалиште - град | Да | 0 |
|  | Пребивалиште - општина | Да | 10 |
|  | Пребивалиште – остала насељена места | Да | 20 |
|  | Радна активност - бави се пољопривредом више од 50% | Да | 10 |
|  | Радна активност - бави се искључиво пољопривредом | Да | 30 |
|  | сектор улагања – остало | Да | 5 |
|  | сектор улагања - воће и поврће | Да | 15 |
|  | Поднета документација комплетна (само уколико је достављена сва тражена документација) | Да | 30 |
|  | Конкурише путем рачуна | Да | 10 |
|  | Извршена контрола плодности земљишта | да | 10 |
|  | Образовање подносиоца пријаве – средња пољопривредна школа | да | 5 |
|  | Образовање подносиоца пријаве – пољопривредни факултет | Да | 10 |
|  | Уговор раскинут са подносиоцем пријаве у претходних 5 година одустао од реализације инвестиције пре потписивања уговора | да | -5 |
|  | Подносилац пријаве у претходних 5 година одустао од реализације инвестиције након потписивања уговора | да | -10 |

У складу с критеријумима, који су дефинисани Правилником, формира се бодовна листа на основу које се додељују бесповратна средства до висине средстава опредељених конкурсом.

**Одлучивање о додели средстава**

Члан 15.

Комисија за разматрање пријава (у даљем тексту: Комисија), коју је именовао покрајински секретар, разматра поднете пријаве.

Комисија утврђује листу подносилаца пријава који испуњавају услове на основу достављене документације, у складу с критеријумима дефинисаним у Конкурсу и Правилнику и формира бодовну листу на основу које се додељују бесповратна средства, а све до утрошка средстава опредељених Конкурсом.

Истовремено са записником Комисија доноси и предлог одлуке о додели средстава.

Предлогом одлуке о додели средстава утврђују се појединачни износи средстава по подносиоцу пријаве ком су одобрена средства и начин бодовања, а подносиоцима пријава којима средства нису одобрена наводе се разлози одбијања или одбацивања.

Одлуку о додели средстава доноси покрајински секретар на основу предлога Комисије за спровођење Конкурса.

Одлука се објављује на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

У бодовној листи и у Одлуци о додели средства уноси се само шифра подносиоца пријаве.

Део записника којим се констатују подносиоци пријава са личним подацима постаје јавно доступан по окончању фискалне године за који се расписује конкурс.

Покрајински секретаријат задржава право да од подносиоца пријаве затражи додатну документацију, као и да од пољопривредне инспекције Министарства пољопривреде, шумарства и водопривреде тражи да изврши контролу реализације предмета уговора, посебно у случају рачуна и предрачуна које су издали добављачи опреме који нису у систему ПДВ-а и рачуна који су знатно изнад тржишне вредности.

**Појединачна решења**

Члан 16.

На основу одлуке о додели средстава, коју је донео покрајински секретар, комисија за спровођење конкурса сачињава, а покрајински секретар доноси решење са образложењем и поуком о правном средству за подносиоце пријава којима су пријаве одбијене или одбачене.

**Право жалбе**

Члан 17.

Незадовољни подносилац пријаве има право жалбе на појединачно решење, у складу са законом.

Жалба се улаже Покрајинској влади, путем Покрајинског секретаријата, у року од 15 дана од дана достављања појединачног решења.

О жалби се одлучује у поступку прописаном Законом о општем управном поступку.

**Измена одлуке**

Члан 18.

Комисија ће предложити измену и допуну Одлуке о расподели средстава на основу усвојених жалби или уколико подносици пријава одустану од релизације инвестиције, раскида или анексирања закључених уговора, а уколико процени да постоји могућност реализације уговора током буџетске године и утврдиће подносиоце пријава којима се одобравају нераспоређена средства.

**Уговор о додели средстава**

Члан 19.

Након доношења одлуке о додели бесповратних средстава, покрајински секретар у име Покрајинског секретаријата закључује уговор о додели средстава с корисником, којим се регулишу права и обавезе уговорних страна.

Приликом потписивања уговора о додели средстава са Покрајинским секретаријатом, Корисник средстава - физичко лице у обавези је да достави меницу са меничном изјавом, а Корисник средстава - предузетник, правно лице, верска заједница, црква и манастир у обавези је да достави меницу са меничном изјавом регистровану у Регистру меница и овлашћења као средство обезбеђења да опрема неће бити отуђена у року од 5 година, осим за опрему чији је век експлоатације краћи од годину дана.

Рок за реализацију инвестиције је **15. септембар 2025. године.**

# Исплата бесповратних средстава

Члан 20.

Бесповратна средства исплаћују се након реализације инвестиције, односно након што корисник бесповратних средстава уради монтажу опреме и достави Секретаријату следећу документацију:

* *Корисник средстава који је аплицирао путем рачуна*:

1. захтев за исплату са извештајем о наменском утрошку средстава;
2. оверени Изводи из Регистра пољопривредних газдинстава (подаци о пољопривредном газдинству, структура биљне производње, не старији од 30 дана) - неопходно је да буду унете инвестиције за Активности 1. и 2 у Регистар пољопривредних газдинстава након реализације инвестиције.
3. очитана саобраћајна дозвола за инвестицију: набавка приколице за транспорт, у којој је наведена забрана отуђења 5 година;

* *Корисник средстава који је аплицирао путем предрачуна:*

1. захтев за исплату са извештајем о наменском утрошку средстава;
2. оверени Изводи из Регистра пољопривредних газдинстава (подаци о пољопривредном газдинству, структура биљне производње, не старији од 30 дана) - неопходно је да буду унете инвестиције за Активности 1. и 2 у Регистар пољопривредних газдинстава након реализације инвестиције.
3. уколико је плаћање извршено готовински подноси се само фискални рачун са пропратним актом добављача (плаћање готовински је могуће само уколико је вредност инвестиције мања од 1.000.000,00 динара);
4. уколико је плаћање извршено преко текућег рачуна подноси се: оригинал фактура, односно копија електронске фактуре, у складу са законом којим се уређује електронско фактурисање или фискални рачун са пропратним актом добављача у коме ће бити исказана цена без ПДВ-а, ПДВ и цена са ПДВ-ом, појединачно и спецификацијa опреме која садржи основне карактеристике опреме (подаци исказани у обрасцу пријаве морају бити исти као у рачуну) и доказ о извршеном плаћању предметне инвестиције и то извод подносиоца пријаве или извод добављача опреме оверен од стране банке. Уколико добављач није у систему ПДВ мора бити назначено на фактури;
5. потписана отпремница за набавку предметне инвестиције или фотокопија потписане отпремнице која је учитана у систем електронских фактура као прилог електронске фактуре;
6. фотокопија гарантног листа за опрему, машину или механизацију за коју је у складу са посебним прописима утврђена обавеза издавања гарантног листа, односно фотокопија изјаве добављача да предметна опрема, машина или механизација не подлеже обавези издавања гарантног листа;
7. фотокопија уговора о кредиту, уколико је предметна инвестиција набављена путем кредита;
8. фотокопија јединствене царинске исправе (уколико је подносилац пријаве директни увозник) - не старије од 01.09.2024. године;
9. очитана саобраћајна дозвола за инвестицију: набавка приколице за транспорт, у којој је наведена забрана отуђења 5 година.

Покрајински секретаријат задржава право да од подносиоца пријаве затражи додатну документацију.

Покрајински секретаријат може да затражи од надлежне инспекције да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун корисника средстава не сме бити у блокади.

Покрајински Секретаријат путем надлежног сектора налаже надлежној Пољопривредној стручној и саветодавној служби да изврши увид у чињенично стање на терену.

Бесповратна средства ће се исплаћивати у складу с приливом средстава у буџет АП Војводине.

# Обавезе корисника средстава

Члан 21.

Корисник бесповратних средстава по конкурсу дужан је да:

1. покретну ствар, односно непокретност која је предмет инвестиције за коју је остварио подстицаје, користи у складу с предвиђеном наменом, најмање 5 година од дана исплате подстицаја, осим за опрему чији је век експлоатације краћи од годину дана;
2. покретну ствар, односно непокретност која је предмет инвестиције за коју је остварио подстицаје, не отуђи и/или не даје другом лицу на употребу;
3. да се минимум пет година од дана исплате подстицаја бави производњом за коју су одобрена подстицајна средства;
4. сву документацију која је у вези са инвестицијом чува најмање пет година од дана исплате подстицаја.

Обавезе корисника средстава ће бити регулисане уговором и Правилником о спровођењу конкурса које расписује Покрајински секретаријат.

Корисник средстава по Конкурсу за ког се утврди да није поступао у складу са одредбама Конкурса и уговора, корисник који је Покрајинском секретаријату онемогућио да обави контролу односно корисник који је достављао нетачне податке, дужан је да врати примљени износ бесповратних средстава с припадајућом законском затезном каматом која се обрачунава од дана исплате бесповратних средстава до дана враћања средстава.

# Праћење извршавања уговора

Члан 22.

Административну контролу, односно испуњеност обавеза из уговора прати и контролише ресорни сектор Покрајинског секретаријата.

Провера стања на терену обавља се и у току пет (5) година након преноса средстава, путем извештаја Пољопривредне стручне и саветодавне службе АП Војводине са терена или теренском контролом (ванредни мониторинг).

# Завршне одредбе

Члан 23.

Правилник ступа на снагу даном објављивања у „Службеном листу Аутономне покрајине Војводине“.

|  |  |
| --- | --- |
|  | **ПОКРАЈИНСКИ СЕКРЕТАР** |
|  | **Владимир Галић** |